**ŠKOLSKÝ PORIADOK**

**Súkromného bilingválneho gymnázia Co.Bra., Bratislava**

**Druh a číslo predpisu: Základná pedagogická dokumentácia školy 01/09/2023**

**Oblasť platnosti: Predpis je záväzný pre všetkých zamestnancov Súkromného**

**bilingválneho gymnázia Co.Bra., Palisády 51,**

**811 06 Bratislava a všetkých žiakov**

**Počet strán: 28**

**Počet príloh: 3**

**Účinnosť od: 01. 09. 2023**

# OBSAH

PREAMBULA ........................................................................................................................................ 1

[ÚVODNÉ USTANOVENIA 1](#_TOC_250011)

[Oddiel I.](#_TOC_250010)

[PRÁVA A POVINNOSTI ŽIAKOV A ICH ZÁKONNÝCH ZÁSTUPCOV, PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI A ĎALŠÍMI ZAMESTNANCAMI ŠKOLY 2](#_TOC_250009)

Čl. 1 Práva a povinnosti žiakov 2

Čl. 2 Práva a povinnosti zákonných zástupcov žiaka 7

Čl. 3 Vzťahy s pedagogickými a ďalšími zamestnancami školy 8

[Oddiel II.](#_TOC_250008)

[PREVÁDZKA A VNÚTORNÝ REŽIM ŠKOLY ..................................................................................... 10](#_TOC_250007)

Čl. 1 Organizácia vyučovania ............................................................................................................ 10

Čl. 2 Zásady pre ospravedlňovanie žiakov 11

Čl. 3 Žiacka školská rada 14

Čl. 4 Záujmová činnosť 14

[Oddiel III.](#_TOC_250006)

[PODMIENKY PRE ZAISTENIE BEZPEČNOSTI A OCHRANY ZDRAVIA ŽIAKOV A ICH OCHRANY PRED SOCIÁLNOPATOLOGICKÝMI JAVMI, DISKRIMINÁCIOU ALEBO NÁSILÍM 1](#_TOC_250005)6

Čl. 1 Bezpečnosť a ochrana zdravia žiakov 16

Čl. 2 Pravidlá pre zaistenie bezpečnosti 17

Čl. 3 Ochrana pred sociálno-patologickými javmi 17

Čl. 4 Opatrenia v oblasti protidrogovej výchovy a prevencie 18

Čl. 5 Prevencia a riešenie problémov v oblasti diskriminácie, násilia, šikanovania 20

[Oddiel IV.](#_TOC_250004)

[NAKLADANIE S MAJETKOM ŠKOLY ZO STRANY ŽIAKOV 22](#_TOC_250003)

[Oddiel V.](#_TOC_250002)

[PRAVIDLÁ PRE HODNOTENIE A KLASIFIKÁCIU PROSPECHU A SPRÁVANIA ŽIAKOV A OPATRENIA VO VÝCHOVE 2](#_TOC_250001)3

Čl. 1 Všeobecné zásady hodnotenia a klasifikácie 23

Čl. 2 Hodnotenie a klasifikácia prospechu 24

Čl. 3 Hodnotenie a klasifikácia správania 24

Čl. 4 Celkové hodnotenie 25

Čl. 5 Komisionálne skúšky 26

Čl. 6 Opatrenia vo výchove 27

Čl. 7 Individuálne štúdium, štúdium v zahraničí 30

Čl. 8 Ukončovanie štúdia 30

[ZÁVEREČNÉ USTANOVENIA 30](#_TOC_250000)

PRÍLOHY

1. Opatrenia proti šíreniu legálnych a nelegálnych drog v školskom prostredí
2. Prevencia a riešenie šikanovania

# PREAMBULA

# 

# Súkromné bilingválne gymnázium Co. Bra., Kapitulská 51, 811 06 Bratislava je výberovou strednou školou, ktorú si žiak vybral dobrovoľne, a preto je povinný podriadiť sa jej pravidlám obsiahnutým v školskom poriadku školy a tradícii jej života.

# V záujme naplnenia práva na vzdelanie škola zabezpečí vnútorný chod školy, organizáciu života študentov a podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a bol aj časom príjemne stráveným rovnako žiakmi ako aj učiteľmi.

# Škola sa zaväzuje dodržiavať Dohovor o právach dieťaťa a ľudské práva vo vzťahu k žiakom, rodičom, učiteľom a ostatným zamestnancom školy. Pre tento účel škola prijala tento školský poriadok, ktorý vychádza zo zásad Vyhlášky č. 282/2009 Z.z. o stredných školách a Zákona č.245/2008 Z.z.o výchove a vzdelávaní (školský zákon) a o zmene a doplnení niektorých zákonov.

# ÚVODNÉ USTANOVENIA

1. Školský poriadok je súhrn noriem, zásad a pravidiel spolužitia celého kolektívu žiakov, pedagogických a ostatných zamestnancov školy. Uplatňovanie školského poriadku v každodennom živote školy je prejavom uvedomelého vzťahu k práci a k plneniu svojich povinností.
2. Školský poriadok obsahuje práva a povinnosti žiakov, zákonných zástupcov, upravuje podmienky bezpečnosti práce a ochrany zdravia žiakov a ich ochrany pred sociálno- patologickými javmi, diskrimináciou a násilím, podmienky zaobchádzania s majetkom školy. Upravuje postavenie žiackej školskej rady i vzťahy medzi žiakmi a učiteľmi.
3. Školský poriadok je záväznou normou pre žiakov, zamestnancov školy a zákonných zástupcov žiakov. Žiaci i učitelia školy sú povinní poznať a dodržiavať platné zákony spoločnosti i požiadavky školy ustanovené školským poriadkom v priestoroch školy i na akciách usporadúvaných školou.
4. Každý žiak svojím správaním a vystupovaním v škole i na verejnosti reprezentuje seba a svoju školu.
5. Školský poriadok je verejne sprístupnený v každej triede a v zborovni. Je k dispozícii na webovom sídle školy. Žiaci s ním budú oboznámení na triednickej hodine, zákonní zástupcovia žiakov na najbližšom zasadnutí združenia rodičov.
6. Tento poriadok je otvoreným dokumentom, ktorý možno podľa potreby dopĺňať. Podnety na doplnenie je treba odovzdať zástupkyni riaditeľky školy. Žiaci podnety odovzdávajú prostredníctvom triedneho zástupcu(neskôr predsedu žiackej školskej rady).

## Oddiel I.

# PRÁVA A POVINNOSTI ŽIAKOV A ICH ZÁKONNÝCH ZÁSTUPCOV, PRAVIDLÁ VZÁJOMNÝCH VZŤAHOV A VZŤAHOV S PEDAGOGICKÝMI A ĎALŠÍMI ZAMESTNANCAMI ŠKOLY

Čl. 1

Práva a povinnosti žiakov

### Každý žiak má právo:

* 1. na výchovu a vzdelávanie
* v bezpečnom a hygienicky vyhovujúcom prostredí,
* zamerané na mnohostranné poskytovanie vecných informácií,
* primerané veku, schopnostiam, záujmom a zdravotnému stavu,
* ktoré smeruje k plnému rozvoju ľudskej osobnosti,
* napriek tomu každý žiak sám je zodpovedný za svoju činnosť vo vyučovacom procese, svojím konaním a správaním nebráni ostatným spolužiakom získavať vedomosti.
  1. na jemu zrozumiteľný výklad učiva,
  2. na rovnoprávny prístup ku vzdelávaniu,
  3. vybrať si voliteľné a nepovinné predmety v súlade so svojimi možnosťami, záujmami a záľubami v rozsahu ustanovenom vzdelávacím programom – resp. svojím záujmom iniciovať i zriadenie ďalších predmetov podľa možností školy a počtu prihlásených žiakov,
  4. na informácie týkajúce sa jeho osoby a jeho výchovno-vzdelávacích výsledkov.
  5. k danému učivu položiť otázku a dostať na ňu odpoveď,
  6. na omyl, zmenu názoru a právo na vývin,
  7. primerane využívať školské zariadenie, učebne, pomôcky, školskú knižnicu,
  8. dobrovoľne sa zapájať podľa záujmu do mimoškolských aktivít, ktoré organizuje škola,
  9. na ohľaduplné a taktné zaobchádzanie zo strany pedagógov, prevádzkových zamestnancov školy i spolužiakov, má byť chránený pred všetkými formami zanedbávania, krutosti a využívania,
  10. v primeranom čase, priestore a primeraným spôsobom vyjadriť svoj názor v diskusii na vyučovaní, na triednických hodinách, v školskom časopise,
  11. aby disciplinárne opatrenia, ktoré sa voči nemu vykonávajú, boli zlučiteľné s ľudskou dôstojnosťou dieťaťa,
  12. na individuálny prístup vo výchove a vzdelávaní rešpektujúci jeho schopnosti a zdravotný stav,
  13. na slobodnú voľbu krúžkovej a ostatnej záujmovej činnosti v súlade so svojimi záujmami a záľubami, činnosť krúžku podporiť odovzdaním vzdelávacieho poukazu,
  14. žiak so špeciálnymi výchovno-vzdelávacími potrebami má právo na výchovu a vzdelávanie s využitím špecifických foriem a metód, ktoré zodpovedajú jeho potrebám a na vytvorenie nevyhnutných podmienok, ktoré túto výchovu a vzdelávanie umožňujú,
  15. na individuálne vzdelávanie v rozsahu stanovenom predpismi.

### Žiak má tiež právo:

* 1. na ochranu zdravia a bezpečnosť pri vyučovaní a na dodržiavanie základných psycho- hygienických noriem (napr. dĺžka vyučovania v jednom celku, počet a dĺžka prestávok,...),
  2. na komunikáciu s nadriadeným obojstranne v duchu zásad humanizmu, demokracie a etiky,
  3. byť zvolený svojou triedou do žiackej školskej rady,
  4. na aktívne ovplyvňovanie výchovno-vzdelávacieho procesu prostredníctvom zvoleného zástupcu v žiackej školskej rade,
  5. na objektívne hodnotenie a klasifikáciu
     + byť v priebehu polroka vyskúšaný z jedného vyučovacieho predmetu s jednohodinovou týždennou dotáciou minimálne dvakrát, z vyučovacieho predmetu s vyššou hodinovou dotáciou vyskúšaný minimálne trikrát,
     + nepísať v jednom dni viac ako jednu kontrolnú písomnú prácu stanovenú učebnými osnovami,
     + vedieť, čo sa bude v danom predmete hodnotiť a akým spôsobom,
     + poznať výsledok každého hodnotenia, a to po ústnom vyskúšaní ihneď, výsledky hodnotenia písomných skúšok a prác najneskôr do 14 dní,
     + zdôvodnenie hodnotenia a analýzu chýb v ústnych, písomných i grafických prácach.
  6. na komisionálnu skúšku (ak žiak alebo jeho zákonný zástupca má pochybnosti o správnosti klasifikácie na konci prvého alebo druhého polroka, môže požiadať riaditeľku školy o komisionálnu skúšku, pokyny o jej vykonaní a klasifikácií žiaka podľa výsledkov komisionálnej skúšky upravuje čl. 24 Metodického pokynu č. 21/2011 na hodnotenie žiakov SŠ),
  7. poznať učebné plány, osnovy a tematické výchovno-vzdelávacie plány z jednotlivých predmetov,
  8. na prestávku, ako ju určuje tento školský poriadok v oddiele II čl. 1 ods. 2d),
  9. zúčastňovať sa súťaží organizovaných školou, reprezentovať školu na súťažiach alebo podujatiach vo vyšších kolách na základe dobrovoľnosti, reprezentovať školu na konferenciách i medzinárodných podujatiach,
  10. sedieť na mieste, na ktorom sa dohodne s učiteľom,
  11. objasniť svoje konanie pred udelením výchovného opatrenia:
      + toto právo si môže žiak uplatňovať prostredníctvom komisie zloženej z výchovného poradcu – predseda komisie, stáleho zástupcu žiackej školskej rady, triedneho učiteľa, učiteľa, ktorý navrhuje opatrenie a zástupcu triedneho samosprávy,
      + iniciátorom zasadnutia je triedny učiteľ ešte pred konaním pedagogickej rady, na ktorej sa bude výchovné opatrenie prerokovávať,
      + komisia vypracuje odporučenie pre pedagogickú radu školy, o jeho prijatí hlasuje pedagogická rada,
  12. na prerušenie alebo zanechanie štúdia, ak ukončil povinnú 10-ročnú školskú dochádzku.
  13. právo na prestup na inú školu po podaní písomnej žiadosti prostredníctvom svojho zákonného zástupcu,
  14. na rovnaké zaobchádzanie vo vzdelaní,
  15. poskytovanie poradenstva a služieb spojených s výchovou a vzdelaním,
  16. nebyť diskriminovaný z dôvodu pohlavia, náboženského vyznania alebo viery, rodinného stavu, farby pleti, jazyka, politického alebo iného zmýšľania, národného alebo sociálneho pôvodu, zdravotného postihnutia, veku, majetku, rodu alebo iného postavenia,
  17. na ochranu svojich osobných údajov a ochranu osobnosti.

### Autorské práva žiakov školy:

* 1. žiak má právo na rešpektovanie svojho duševného vlastníctva vo forme ucelených textových, grafických, hudobných a digitálnych prác väčšieho rozsahu, ktoré vznikli ako produkty výchovno-vzdelávacieho procesu školy, krúžkovej činnosti a školských súťaží. Takéto práce, napr. práce stredoškolskej odbornej činnosti, môžu byť uverejňované len so súhlasom autora, resp. zákonného zástupcu. Obmedzenie sa nevzťahuje na použitie na pôde školy a školských podujatiach.
  2. žiak má právo na ochranu svojej osobnosti. Nikto nemôže bez súhlasu druhého zhotovovať fotografie, audio a video záznamy iných osôb (žiaka ani učiteľa) a ani ich zverejňovať.

### K povinnostiam žiakov patrí:

* 1. osvojovať si vedomosti, zručnosti a získavať kompetencie poskytované strednou školou,
  2. osvojiť si a zachovávať základné pravidlá a časový harmonogram a program školy, rešpektovať jej zameranie a svojimi vzájomnými vzťahmi prispieť k dobrej atmosfére,
  3. osvojiť si zásady mravného správania, vedomosti a praktické zručnosti na veku primeranej úrovni,
  4. svojím vystupovaním a činnosťou neobmedzovať osobnú slobodu iných a neohrozovať ich mravnosť, zdravie a bezpečnosť,
  5. osvojovať si zásady vlastenectva, humanity, demokracie a správať sa podľa nich,
  6. byť disciplinovaní, plniť pokyny pedagogických a iných zamestnancov školy, správať sa ku každému zamestnancovi školy s primeranou úctou v súlade s hodnotami školy,
  7. chrániť vlastné zdravie a zdravie iných, dbať o čistotu a poriadok, pomáhať pri udržiavaní poriadku v škole a jej okolí,
  8. byť v škole vhodne a čisto upravený, aby nevzbudzovali svojím zovňajškom pohoršenie,
  9. šetriť školské zariadenia, chrániť ich pred poškodením, hospodárne zaobchádzať s učebnicami a učebnými pomôckami,
  10. prichádzať do školy minimálne 10 minút pred začiatkom vyučovania svojej triedy,
  11. v prípade straty prideleného čipového prívesku žiak získa nový za úhradu,
  12. hlásiť prítomnému učiteľovi na každej vyučovacej hodine chýbajúcich žiakov (platí pre žiakov poverených triednym učiteľom),
  13. udržiavať poriadok v triedach, odborných učebniach, v šatniach i na chodbách,
  14. správať sa na verejnosti, v mimo vyučovacom čase, počas voľných dní aj cez prázdniny tak, aby nepoškodzoval dobré meno školy,
  15. zachovávať osobnú hygienu a hygienu prostredia, obliekať sa v súlade s hygienickými i mravnými požiadavkami (v škole sa preobúva obuv a vrchné ošatenie sa odkladá na určené miesto – osobné skrinky a vešiaky v triedach),
* v prípade, že sa žiak neprezuje, dostáva od vyučujúceho zápis do katalógu, opakované

zápisy sa riešia na pedagogickej rade výchovnými opatreniami – pokarhanie alebo znížená známka zo správania,

* v prípade úmyselného alebo neúmyselného poškodenia majetku školy musí žiak

vzniknutú škodu nahradiť v celom rozsahu,

* 1. počas vyučovania sa aktívne zapájať do práce na vyučovacej hodine, akceptovať pokyny vyučujúceho, nenarušovať svojím správaním prácu ostatných, nepomáhať im a sebe nedovoleným spôsobom,
  2. prichádzať do školy pravidelne a včas podľa rozvrhu hodín, dodržiavať vyučovací čas i rozsah prestávok,
  3. po skončení vyučovania si urobiť poriadok na svojom mieste a vyložiť stoličku,
  4. šetriť energiami a vodou,
  5. dodržiavať základné pravidlá o bezpečnosti a ochrane zdravia v škole i na mimoškolských akciách, s ktorými je každý žiak oboznámený na triednickej hodine a laboratórne predpisy v odborných učebniach, s ktorými je každý žiak oboznámený na prvej vyučovacej hodine daného predmetu,
  6. správať sa k svojim spolužiakom tolerantne, priateľsky, nevyjadrovať sa vulgárne,
  7. v stravovacom priestore dodržiavať poriadok a riadiť sa pokynmi službukonajúceho dozoru,
  8. najneskôr na konci školského roka vrátiť všetky požičané knihy z knižnice a z kabinetov, v prípade straty žiak kúpi celý titul alebo odovzdá prekopírovaný exemplár,
  9. hlásiť triednemu učiteľovi zmenu svojho trvalého bydliska, prípadne iné zmeny v osobných údajoch, triedny učiteľ zmeny v triede oznámi zástupkyni riaditeľky školy,
  10. informovať triedneho učiteľa v prípade ochorenia na infekčnú chorobu, žiak môže nastúpiť do školy iba so súhlasom lekára,
  11. odložiť si mobilný telefón a ostatné osobné veci, ktoré nevyhnutne nepotrebuje na vyučovaní, do osobnej uzamykateľnej skrinky.

### Žiakom nie je dovolené:

* 1. fajčiť v areáli školy, ale i mimo neho v čase vyučovania a prestávok a pri všetkých

činnostiach organizovaných školou,

* 1. prinášať do školy alebo na akcie organizované školou alkoholické nápoje, návykové (drogy) a iné zdraviu škodlivé látky, požívať ich v škole alebo na akciách organizovaných školou, prichádzať na vyučovanie a mimoškolské aktivity organizované školou pod vplyvom alkoholu alebo iných omamných látok.
* Žiak pod vplyvom uvedených látok sa nesmie zúčastniť vyučovania, jeho neprítomnosť nie je možné ospravedlniť. Prinesenie akejkoľvek drogy do školy a jej šírenie medzi žiakmi sa považuje za závažné porušenie školského poriadku a trestá sa v zmysle opatrení proti šíreniu drog v školskom prostredí (príloha č. 1).
* V prípade oprávneného podozrenia z užitia alkoholu, resp. nelegálnej drogy u žiaka, zodpovedný pedagogický zamestnanec kontaktuje príslušný útvar policajného zboru a v prípade ohrozenia života žiaka aj zdravotníkov, ktorí disponujú prostriedkami na zisťovanie alkoholu a požitia inej návykovej látky. V prípade, ak sa požitie alkoholu alebo nelegálnej drogy potvrdí, vyučujúci alebo iný učiteľ informuje rodičov (alebo zákonného zástupcu) žiaka a podľa závažnosti riaditeľka školy udelí výchovné opatrenie: pokarhanie riaditeľkou školy, podmienečné vylúčenie alebo pri opakovanom porušení zákazu vylúči žiaka zo školy.
  1. prinášať do školy alebo na činnosti organizované školou veci ohrozujúce zdravie a život, veci, ktoré by mohli rozptyľovať pozornosť ostatných žiakov pri vyučovaní,
  2. manipulovať s vecami zabezpečujúcimi ochranu budovy a majetok školy (hasiace prístroje, elektrické vedenie, kamerový systém,...),
     + prejavovať akúkoľvek diskrimináciu, verbálnu (ústna) a neverbálnu (písomná, symbolická – viď príloha č. 2) propagáciu a podporu hnutí smerujúcich k potláčaniu práv a slobôd občanov podľa § 260 Trestného zákona: Akékoľvek porušenie tohto bodu sa bude považovať za závažné porušenie školského poriadku a o všetkých výchovných opatreniach rozhodne pedagogická rada (opatrenie - pokarhanie, znížená známka zo správania),
  3. prinášať do školy alebo na školou organizované akcie veci ohrozujúce život alebo zdravie, ako napr. zbrane, zábavnú pyrotechniku, výbušniny, cigarety a veci, ktoré by mohli rozptyľovať pozornosť ostatných žiakov pri vyučovaní,
  4. hrať hazardné hry,
  5. znečisťovať priestory školy, poškodzovať majetok školy,
  6. opúšťať budovu školy v priebehu vyučovania a počas prestávok bez povolenia triedneho učiteľa, v prípade jeho neprítomnosti zástupkyne riaditeľky školy (to sa netýka žiakov maturitného ročníka),
  7. prijímať v škole návštevy, mimo zákonných zástupcov,
  8. používať počas vyučovacej hodiny mobil, walkman, discman, MP3 prehrávač, inteligentné hodinky a náramky:
     + v prípade neuposlúchnutia bude žiak potrestaný zápisom do klasifikačného katalógu a bude povinný odovzdať predmet vyučujúcemu,
     + rodičia si budú musieť vyzdvihnúť predmet osobne u konkrétneho vyučujúceho,
  9. nosiť do školy drahé veci a neprimerane vysoké finančné čiastky (škola nenesie zodpovednosť v prípade odcudzenia),
  10. sedieť na parapetoch, vykláňať sa z okien a vyhadzovať z nich akékoľvek predmety,
  11. prejavovať násilie voči druhým osobám, šikanovať spolužiakov, podporovať rasizmus, šíriť pornografiu, propagovať fašizmus a komunizmus a iné hnutia potláčajúce základné ľudské práva a slobody,

*Preventívne opatrenia voči šikanovaniu upravuje samostatný článok č. 5 v oddiele III. tohto poriadku a príloha č. 3, ktoré sú vypracované v súlade so Smernicou č. 36/2018 k prevencii a riešeniu šikanovania žiakov na školách a školských zariadeniach.*

* 1. zhotovovať akékoľvek zvukové i obrazové záznamy vyučovacieho procesu, mimo- školskej činnosti i aktivít počas prestávok, je zakázané fotografovať a natáčať učiteľov a žiakov a fotografie i záznamy zverejňovať,
  2. robiť videozáznam z neprístojných situácií pre zábavu (bitka, ubližovanie ľuďom či zvieratám, sebaubližovanie,...),

*Pri riešení priestupku podľa bodov 5o) a 5p) sa postupuje podľa školského poriadku (napr. znížená známka zo správania, podmienečné vylúčenie zo školy,...), ale uvedené sa rieši aj v súlade s trestným zákonom.*

* 1. podvádzať pri preverovaní vedomostí a zručností a napomáhať pri podvádzaní,
  2. narúšať bezpečnosť školskej počítačovej siete,
  3. vymieňať si s inými žiakmi čipové prívesky na evidenciu dochádzky, resp. evidovať do systému dochádzku iného žiaka.

1. **Správanie žiaka po**č**as maturitnej skúšky** (§ 89 školského zákona)
   1. ak sa žiak správa na maturitnej skúške nevhodným spôsobom predseda predmetovej maturitnej komisie, predseda skúšobnej komisie alebo dozerajúci učiteľ skúšku preruší.
   2. ak skúšku preruší predseda predmetovej maturitnej komisie alebo predseda skúšobnej komisie, žiak opakuje skúšku, prípadne jej časť v riadnom termíne nasledujúceho školského roka.
   3. ak skúšku preruší pedagogický zamestnanec, ktorý vykonáva dozor, a predseda predmetovej maturitnej komisie alebo predseda skúšobnej komisie nedovolí žiakovi v skúške pokračovať, žiak opakuje skúšku, prípadne jej časť v riadnom termíne nasledujúceho školského roka.

Čl. 2

Práva a povinnosti zákonných zástupcov žiaka

### Zákonný zástupca žiaka alebo zástupca zariadenia má právo:

* 1. žiadať, aby sa v rámci výchovy a vzdelávania v škole poskytovali žiakom informácie a vedomosti vecne a mnohostranne v súlade so súčasným poznaním sveta a v súlade s princípmi a cieľmi výchovy a vzdelávania podľa školského zákona,
  2. oboznámiť sa s výchovno-vzdelávacím programom školy a školským poriadkom,
  3. byť informovaný o výchovno-vzdelávacích výsledkoch svojho dieťaťa,
  4. na poskytnutie poradenských služieb vo výchove a vzdelávaní svojho dieťaťa,
  5. zúčastňovať sa výchovy a vzdelávania po predchádzajúcom súhlase riaditeľky školy,
  6. vyjadrovať sa k výchovno-vzdelávaciemu programu prostredníctvom orgánov školskej samosprávy,
  7. byť prítomný na komisionálnom preskúšaní svojho dieťaťa po predchádzajúcom súhlase riaditeľky školy.

### Zákonný zástupca žiaka je povinný:

* 1. vytvoriť pre dieťa podmienky na prípravu na výchovu a vzdelávanie v škole a na plnenie školských povinností,
  2. dodržiavať podmienky výchovno-vzdelávacieho procesu svojho dieťaťa určené školským poriadkom,
  3. dbať na sociálne a kultúrne zázemie dieťaťa a rešpektovať jeho špeciálne výchovno- vzdelávacie potreby,
  4. informovať školu o zmene zdravotnej spôsobilosti jeho dieťaťa, jeho zdravotných problémoch alebo iných závažných skutočnostiach, ktoré by mohli mať vplyv na priebeh výchovy a vzdelávania,
  5. nahradiť škodu, ktorú žiak svojim konaním úmyselne zavinil,
  6. dodržiavať spôsob ospravedlňovania neprítomnosti neplnoletého dieťaťa v súlade s oddielom II. článok 2.

1. **Priestupku sa dopustí zákonný zástupca žiaka,** ktorý ohrozuje jeho výchovu a vzdelávanie alebo zanedbáva starostlivosť o povinnú školskú dochádzku dieťaťa alebo dieťa neospravedlnene vynechá viac ako 60 vyučovacích hodín v príslušnom školskom roku. Za priestupok možno podľa zákona č. 596/2003 Z. z. o štátnej správe v školstve a školskej samospráve v znení zmien a doplnkov uložiť zákonnému zástupcovi dieťaťa pokutu. Takéto priestupky prejednáva obec. Na priestupky a ich prejednávanie sa vzťahuje všeobecný predpis o priestupkoch. (Zákon SNR č.372/1990 Zb. o priestupkoch v znení neskorších predpisov)

Čl. 3

Vzťahy s pedagogickými a ďalšími zamestnancami školy

1. Škola zabezpečí podmienky pre optimálne medziľudské vzťahy tak, aby čas strávený v škole bol maximálne efektívne využitý z hľadiska vzdelávania a aby bol aj časom príjemne stráveným rovnako žiakmi, ako aj zamestnancami.
2. Zamestnanci školy dávajú žiakom len také pokyny, ktoré bezprostredne súvisia so vzdelávaním, školským poriadkom a ďalšími nevyhnutnými organizačnými opatreniami.
3. Zamestnanci školy chránia žiakov pred všetkými formami zlého zaobchádzania, násilím, diskrimináciou. Špeciálnu pozornosť venujú ochrane pred návykovými látkami.
4. Informácie, ktoré žiak poskytne do školskej agendy alebo iné dôležité informácie (zdravotná spôsobilosť a pod.), sú dôverné a všetci zamestnanci sa riadia zákonom o ochrane osobných údajov.
5. Žiaci rešpektujú pokyny zamestnancov školy a správajú sa v súlade s právnymi predpismi, školským poriadkom a dobrými mravmi.
6. Pedagogickými zamestnancami sú učitelia vrátane riaditeľky školy a zástupkyne riaditeľky školy.
7. Pedagogickí zamestnanci vyučujú a vychovávajú žiakov alebo vykonávajú obdobnú

činnosť podľa osobitných predpisov.

1. Pedagogickým zamestnancom môže byť ten, kto má odbornú a pedagogickú spôsobilosť, je občiansky bezúhonný a morálne vyspelý. Pedagogickí zamestnanci vychovávajú žiakov v zmysle vedeckého poznania a v súlade so zásadami vlastenectva, humanity a demokracie, sú povinní sa na svoju prácu svedomite pripravovať a ďalej sa vzdelávať.

### Práva a povinnosti učiteľa voči žiakom:

* 1. Učiteľ rešpektuje žiaka ako rovnocenného partnera so všetkými občianskymi právami a povinnosťami a právami i povinnosťami vyplývajúcimi z Deklarácie práv dieťaťa a z iných dokumentov a právnych noriem platných na území Slovenskej republiky. Vzťah učiteľa a žiaka je postavený na vzájomnej úcte a pochopení a vzájomnej ústretovosti.
  2. Učiteľ zaručuje rovnaký prístup ku všetkým bez ohľadu na pohlavie, rasu, farbu pleti, jazyk, vieru a náboženstvo, politické či iné zmýšľanie, národný alebo sociálny pôvod, príslušnosť k národnostnej alebo etnickej skupine, majetok, rod alebo iné postavenie. Nikoho nemožno z týchto dôvodov poškodzovať, zvýhodňovať alebo znevýhodňovať. Každý má právo na zachovanie ľudskej dôstojnosti, osobnej cti, dobrej povesti, na ochranu mena, ochranu pred neoprávneným zasahovaním do súkromného a rodinného života.
  3. Učiteľ prihliada na špecifické výchovné a vzdelávacie potreby jednotlivých žiakov, vyžadujúcich si individuálny prístup. Je povinný zrozumiteľne, veku primerane a v súlade s platnými základnými pedagogickými dokumentmi žiaka vzdelávať a vychovávať.
  4. Učiteľ žiakom podáva fakty a informácie pravdivé, objektívne a neskreslené. Snaží sa žiakom poskytnúť komplexný a objektívny prehľad informácií v danej problematike bez ohľadu na vlastné presvedčenie a vlastné konanie.
  5. Učiteľ nesmie žiakovi úmyselne či vedome ublížiť. Má právo a povinnosť dohliadať na zdravý fyzický a mentálny vývoj žiaka, v prípade jeho ohrozenia bezodkladne na to upozorniť rodičov, resp. zákonných zástupcov žiaka, prípadne príslušné orgány a inštitúcie. Učiteľ nesmie napomáhať alebo sa zúčastňovať na porušovaní cti a dôstojnosti žiaka, je povinný oznámiť príslušným orgánom podozrenie z hrubého alebo krutého zaobchádzania a týrania žiaka.
  6. Učiteľ vedie svojich žiakov k samostatnosti a ku kritickému mysleniu. V rámci svojich a žiakových schopností a možností sa snaží o komplexný rozvoj žiakovej osobnosti.
  7. Učiteľ nesmie akýmkoľvek spôsobom zneužiť dôveru a závislosť žiaka, rodičov resp. jeho zákonných zástupcov.

1. Ostatné práva a povinnosti pedagogických zamestnancov, postavenie riaditeľky školy i rady školy upravuje pracovný poriadok a organizačný poriadok školy.

## Oddiel II.

# PREVÁDZKA A VNÚTORNÝ REŽIM ŠKOLY

Čl. 1

Organizácia vyučovania

### Organizácia školského roka

* 1. Obdobie školského vyučovania sa člení na prvý polrok (1. september – 31. január) a druhý polrok (1. február – 30. jún).
  2. Na školách sa vyučuje päť dní v týždni, v dňoch pracovného pokoja sa nevyučuje.
  3. Vysvedčenie sa vydáva žiakom v posledný vyučovací deň každého polroka.
  4. Obdobie školských prázdnin tvoria jesenné, vianočné, polročné, jarné, veľkonočné a letné prázdniny.
  5. Riaditeľka školy môže poskytnúť žiakom zo závažných, najmä z organizačných a z technických dôvodov v súhrne najviac päť dní voľna v školskom roku.
  6. Ak dôjde k nepredvídanej udalosti, najmä k živelnej pohrome, k havarijnej situácii, k epidémii alebo k pandémii, môže riaditeľka školy po prerokovaní so zriaďovateľom školy rozhodnúť o poskytnutí ďalších dní voľna žiakom a o spôsobe náhrady vyučovania za tieto dni.

### Organizácia vyučovacieho dňa:

* 1. Budova školy sa otvára ráno o 6.00 hod.
  2. Počas vyučovania a prestávok žiak môže budovu opustiť len so súhlasom triedneho učiteľa (príp. zástupcu riaditeľky školy) na základe žiadosti podpísanej zákonným zástupcom žiaka a súčasne po predložení žiackeho preukazu na vrátnici. Žiak sa po ukončení vyučovania a mimoškolskej činnosti, na ktorú sa prihlásil, zdržiava v priestoroch školy len nevyhnutný čas.
  3. Vyučovací proces sa riadi rozvrhom hodín, ktorý schválila riaditeľka školy. Rozvrh hodín je povinný rešpektovať každý žiak i učiteľ.
  4. Rozpis vyučovacích hodín a prestávok:

|  |  |  |  |
| --- | --- | --- | --- |
| HOD. | ZAČIATOK | KONIEC | PRESTÁVKA |
| 1. | 8:30 | 9:15 | 10 min. |
| 2. | 9:25 | 10:10 | 10 min. |
| 3. | 10:20 | 11:05 | 10 min. |
| 4. | 11:15 | 12:00 | 60 min. - obed |
| 5. | 13:00 | 13:45 | 5 min. |
| 6. | 13:50 | 14:35 | 5 min. |
| 7. | 14:40 | 15:25 | 5 min. |
| 8. | 15:30 | 16:15 |  |

* 1. Žiak sa zúčastňuje vyučovania všetkých povinných, voliteľných i nepovinných predmetov, na ktoré sa prihlásil.
  2. Vyučovací proces je organizovaný v kmeňových učebniach, odborných učebniach a laboratóriách, telocvičných priestoroch podľa rozpisu v rozvrhu hodín. Na presuny žiaci využívajú prestávku.
  3. Vyrušovať žiakov a pedagógov počas vyučovania nie je dovolené.
  4. Pri presunoch počas hodín telesnej výchovy (napr. na plaváreň,...), realizovaní vyučovania mimo školy (návšteva knižnice,...), vychádzok sa žiaci riadia bezpečnostnými pravidlami a pokynmi vyučujúcich. Odchádzajú spoločne v sprievode určeného vyučujúceho. Ak majú na plavárni prvú alebo poslednú vyučovaciu hodinu v danom dni, prichádzajú priamo z domu, resp. odchádzajú priamo domov.
  5. Úradné hodiny v kancelárii školy sú pre žiakov denne od 8:00 do 8:20, od 12:00 do 13:00 hod.
  6. Žiak bez súhlasu vyučujúceho nesmie v čase vyučovania opustiť triedu.
  7. Väčšiu sumu peňazí a cenné predmety nosí žiak do školy len na vlastnú zodpovednosť. Škola nezodpovedá za šperky, cenné predmety, elektroniku, telefóny a väčšie sumy peňazí, ktoré žiak prinesie do školy.
  8. V odborných učebniach, v telocvični a posilňovni sa žiak zdržiava len v prítomnosti vyučujúceho, je povinný rešpektovať a dodržiavať bezpečnostné predpisy. Tieto je povinný dodržiavať i pri prechode na iné miesto, kde prebieha vyučovanie (plaváreň, klzisko...).
  9. Na školských exkurziách, výletoch, vychádzkach sa žiak riadi pokynmi pedagogického dozoru. Bez jeho vedomia sa nevzďaľuje od skupiny.
  10. Na každý týždeň určuje triedny učiteľ službu (1 týždenníka), ktorý si plní nasledovné úlohy:
      + nahlasuje vyučujúcim chýbajúcich žiakov,
      + zotiera tabuľu, dohliada na čistotu a poriadok v triede, zhasnuté svetlá a zatvorenú vodu, vypnutie didaktickej techniky a elektrických zariadení,
      + dohliada na primerané vetranie triedy,
      + stará sa, aby v čase delených hodín bola triedna kniha k dispozícii na zápis vo všetkých skupinách,
      + po 10 minútach od začiatku vyučovacej hodiny sa príde informovať o bezdôvodnej neprítomnosti vyučujúceho na hodine na riaditeľstvo školy,
      + bezodkladne nahlasuje poškodenie školského majetku v triede,
      + prináša a odnáša učebné pomôcky podľa pokynov vyučujúceho.
  11. Stravovanie žiakov môže škola sprostredkovať po žiadosti rodičov dodávateľským spôsobom
  12. Doplnkové občerstvenie bude škola zabezpečovať po dohode s rodičmi.
  13. Pokyny pre organizáciu ostatných súčastí vyučovania (účelové cvičenia, kurzy, výlety, exkurzie a zotavovacie podujatia) a správanie sa žiakov pri ich absolvovaní upravujú samostatné smernice. O dodržiavaní bezpečnosti sú žiaci poučení pred každou akciou.

Čl. 2

Zásady pre ospravedlňovanie žiakov

1. Nikoho nemožno oslobodiť od plnenia povinnej školskej dochádzky.
2. Účasť na vyučovaní je pre žiakov povinná. Žiak je povinný dochádzať do školy pravidelne a včas podľa rozvrhu hodín a zúčastňovať sa na vyučovaní všetkých povinných a voliteľných vyučovacích predmetov a nepovinných vyučovacích predmetov, ktoré si zvolil.
3. Keď sa žiak z vážnych dôvodov nepripraví na vyučovanie alebo nevypracuje domácu úlohu, ospravedlní sa príslušnému vyučujúcemu na začiatku hodiny.
4. Žiak je povinný zaviesť si na začiatku školského roka zápisník – žiacky preukaz, v ktorom bude uvedené jeho meno, trieda, školský rok, podpis triedneho učiteľa a pečiatka školy. Do tohto zápisníka sa zapisujú všetky ospravedlnenia od lekára a žiadosti zákonného zástupcu žiaka o uvoľnenie z vyučovania. Ak rodič nenapíše písomnú žiadosť o uvoľnenie žiaka z vyučovania do zápisníka, skontaktuje sa s triednym učiteľom telefonicky alebo príde pre žiaka osobne a oznámi túto skutočnosť triednemu učiteľovi, prípadne zástupcovi RŠ. Ospravedlnenia nezapísané v zápisníku nebudú akceptované a takéto absencie budú neospravedlnené! Potvrdenia od lekára žiakov mladších ako 18 rokov podpíše i zákonný zástupca. Rodič nemôže žiaka ospravedlňovať prostredníctvom Elektronickej žiackej knižky.
5. Ak je vopred známy dôvod neúčasti žiaka na vyučovaní, zákonný zástupca žiaka požiada písomne triedneho učiteľa o uvoľnenie z vyučovacieho procesu. Ústne ospravedlnenie postačuje len ak si žiaka vyzdvihne osobne zákonný zástupca žiaka.
6. Ak sa žiak nemôže zúčastniť na vyučovaní pre nepredvídaný dôvod (choroby,...) rodič alebo žiak je povinný najneskôr do 2 dní oznámiť triednemu učiteľovi dôvod neprítomnosti.
7. Dôvody ospravedlnenej neprítomnosti žiaka sú: choroba žiaka, mimoriadna udalosť v rodine, účasť žiaka zaradeného do systému vrcholového športu a kultúrnych podujatí na organizovanej príprave, lekárom nariadený zákaz dochádzky do školy (infekčné ochorenie žiaka alebo jeho príbuzného), reprezentácia školy a práca žiaka na projektoch a súťažiach.
8. Žiaka môže v nevyhnutných prípadoch uvoľniť z vyučovania:
   * na 1 vyučovaciu hodinu – vyučujúci, s ktorým má hodinu, prípadne triedny učiteľ,
   * viac vyučovacích hodín, vyučovacích dní – triedny učiteľ, príp. riaditeľka školy.
9. Triedny učiteľ môže uvoľniť žiaka z vyučovania maximálne 3 po sebe nasledujúce vyučovacie dni na základe písomnej žiadosti zákonného zástupcu žiaka. Kritériá uvoľňovania žiakov si vopred určí a zverejní v triede. Za toto rozhodnutie preberá zodpovednosť.
10. Na viac ako 3 po sebe nasledujúce pracovné dni môže žiaka v opodstatnených prípadoch uvoľniť z vyučovania výhradne riaditeľka školy po predložení písomnej žiadosti zákonného zástupcu žiaka. O uvoľnenie je nutné žiadať dostatočne vopred. Riaditeľka školy uvoľnenie žiaka konzultuje s triednym učiteľom (prospech, dochádzka a správanie žiaka). Na brigády sa žiaci neuvoľňujú!
11. V školskom roku môže rodič ospravedlniť žiaka z vyučovania (z rodinných dôvodov) maximálne 5 dní.
12. Pri návrate na vyučovanie žiak predloží triednemu učiteľovi ospravedlnenie zapísané v žiackej knižke alebo v žiackom preukaze v deň nástupu na vyučovanie. Plnoletý žiak sa písomne ospravedlní sám. Ak v stanovenej lehote žiak alebo rodič absenciu neospravedlní, považuje sa absencia za neospravedlnenú.
13. **Neospravedlnená neprítomnos**ť žiaka na vyučovaní je **závažným porušením** školského poriadku a je dôvodom na udelenie výchovného opatrenia.
14. V prípade, že žiak alebo jeho zákonný zástupca neoznámi v stanovenom termíne dôvod neprítomnosti žiaka, triedny učiteľ je povinný hneď v nasledujúci deň (tretí deň neprítomnosti) skontaktovať sa telefonicky so zákonným zástupcom žiaka alebo mu poslať oznámenie o neprítomnosti žiaka.
15. V prípade, že zákonný zástupca žiaka nereaguje na oznámenie, požiada triedny učiteľ riaditeľku školy, aby vyzval zákonného zástupcu na predloženie dôvodu žiakovej neprítomnosti.
16. Ak má triedny učiteľ podozrenie na nedbalú školskú dochádzku, zasiela prostredníctvom riaditeľky školy upozornenie zákonnému zástupcovi žiaka.
17. Žiaka, ktorý **splnil povinnú školskú dochádzku** a nezúčastní sa na vyučovaní v trvaní najmenej 5 dní a svoju neúčasť riadne a hodnoverným spôsobom neospravedlní, triedny učiteľ písomne doporučene vyzve k predloženiu ospravedlnenia. Ak sa do 10 dní od doručenia výzvy žiak hodnoverným spôsobom neospravedlní alebo nenastúpi na vyučovanie, posudzuje sa tento stav za nezáujem žiaka o štúdium a zároveň ako prejav súhlasu so zanechaním štúdia. Ak nastúpi a nepredloží ospravedlnenie alebo mu ospravedlnenie nebolo uznané, triedny učiteľ mu navrhne výchovné opatrenie.

### Nahlasovanie absencie u školopovinných žiakov školou:

1. Ak má triedny učiteľ odôvodnené podozrenie, že žiak alebo zákonný zástupca porušujú § 36 školského zákona – neprítomnosť sa považuje za neospravedlnenú. Triedny učiteľ zasiela prostredníctvom riaditeľky školy zákonnému zástupcovi žiaka oznámenie o nedbalom plnení školskej dochádzky po 3 dňoch neospravedlnenej neprítomnosti žiaka na vyučovaní.
2. **Za zanedbávanie povinnej školskej dochádzky považuje neospravedlnená neú**č**as**ť **na vyu**č**ovaní viac ako 15 vyu**č**ovacích hodín v mesiaci.** Neospravedlnenú neúčasť žiaka trvajúcu viac ako 15 vyučovacích hodín v mesiaci (t. j. 16 a viac) oznámi škola (odlúčené pracovisko oznámi škole) obci v zmysle § 5 ods.10 zák.č.596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, v ktorej má zákonný zástupca trvalý pobyt a Úradu práce, sociálnych vecí a rodiny, odboru sociálnych vecí, v ktorej územnej pôsobnosti sa obec nachádza.
3. Ak počet **neospravedlnených hodín presiahne 60 hodín za školský rok** – škola má povinnosť hlásiť zanedbanie povinnej školskej dochádzky na obec podľa trvalého bydliska zákonného zástupcu žiaka – toto je riešené ako **priestupok zákonného zástupcu žiaka** /môžu byť zadržané rodinné prídavky a použité na nákup potravín/. Mesto tiež vyžaduje hradenie trov jednania.
4. Ak počet **neospravedlnených hodín presiahne 100 hodín za školský rok** – zanedbanie povinnej školskej dochádzky je riešené ako trestný čin zákonného zástupcu (ohrozenie mravnej výchovy podľa § 211 ods. 1 písm. d) zákona č. 300/2005

Z. z. (Trestný zákon))

1. Žiak, ktorý sa nemôže v danom školskom roku zúčastňovať vyučovania telesnej výchovy zo zdravotných dôvodov, predloží lekárske potvrdenie v prvý týždeň školského roka triednemu učiteľovi. Ak je oslobodený v priebehu roka, predloží potvrdenie ihneď. Až do vydania rozhodnutia riaditeľkou školy o oslobodení od TV, sa žiak riadne zúčastňuje všetkých hodín telesnej výchovy. Po vydaní rozhodnutia sa žiak tiež zúčastňuje všetkých hodín TV, ale necvičí.
2. Potvrdenie o úľavách na TV predkladá žiak vyučujúcemu telesnej výchovy. Ak nemôže žiak cvičiť kratšiu dobu z dôvodu rekonvalescencie po chorobe, predloží o tom potvrdenie učiteľovi telesnej výchovy.
3. Škola poskytuje údaje o žiakoch ich rodičom alebo zákonným zástupcom a osobám, ktoré majú voči plnoletému žiakovi vyživovaciu povinnosť vrátane dochádzky do školy, výsledkov hodnotenia, klasifikácie a výsledkov maturitnej a záverečnej skúšky. Uvedenú povinnosť vykonávajú pedagogickí zamestnanci školy, najmä triedni učitelia.
4. Účasť žiakov na súťažiach a iných akciách školy povoľuje riaditeľka školy.
5. Po ukončení vyučovania, záujmovej činnosti v škole zodpovednosť za svoje dieťa v plnom rozsahu preberajú rodičia žiaka.
6. Riaditeľka školy rozhoduje o opakovaní ročníka žiaka na základe posúdenia jeho vzdelávacích výsledkov a dôvodov, ktoré uvedie plnoletý žiak vo svojej písomnej žiadosti alebo ktoré uvedie v písomnej žiadosti jeho zákonný zástupca. Ak riaditeľka školy nepovolí žiakovi, ktorý splnil povinnú školskú dochádzku, opakovať ročník, žiak prestáva byť žiakom strednej školy uplynutím posledného dňa školského roka príslušného ročníka.

Čl. 3

Žiacka školská rada

1. V prvom a druhom roku vzniku školy bude žiacka školská rada nahradená povereným žiakom z každého ročníka. Poverení žiaci budú mať práva a povinnosti žiackej školskej rady.
2. Žiacka školská rada, reprezentuje žiakov školy a zastupuje ich záujmy vo vzťahu k riaditeľovi a vedeniu školy.
3. Predkladá návrhy žiakov na zlepšenie práce v škole, prípadne iné podnety alebo spoločné stanoviská k problémovým otázkam vedeniu školy a pomáha pri ich realizácii.
4. Činnosť žiackej školskej rady koordinuje poverený pedagogický zamestnanec.
5. Žiacka školská rada má právo organizovať pravidelne zasadnutia (jedenkrát mesačne s ospravedlnením neprítomnosti na vyučovacích hodinách). Zo zasadnutí vyhotovia zápisnicu, ktorú predkladajú rade školy.
6. Žiacka školská rada je ustanovená vtedy, ak počet jej členov určený v odseku 3 zvolí v tajnom hlasovaní nadpolovičná väčšina žiakov školy. O voľbách vyhotovia žiaci zápisnicu, ktorú predložia riaditeľke školy.
7. Žiacka školská rada má 11 členov a tvoria ju tí žiaci, ktorí vo voľbách získali najvyšší počet hlasov žiakov zúčastnených na voľbách.
8. Predseda žiackej školskej rady je členov rady školy.

### Žiacka školská rada:

* 1. sa vyjadruje k podstatným otázkam, návrhom a opatreniam školy v oblasti výchovy a vzdelávania,
  2. sa podieľa na tvorbe a dodržiavaní školského poriadku,
  3. zastupuje žiakov vo vzťahu k riaditeľke školy a vedeniu školy, predkladá im svoje stanoviská a návrhy, zastupuje žiakov aj navonok,
  4. volí a odvoláva zástupcu žiakov do rady školy.

1. Zloženie a činnosť žiackej školskej rady prebieha v súlade s jej štatútom.

Čl. 4

Záujmová činnosť

1. Záujmová činnosť žiakov je dôležitou súčasťou komplexnej výchovy a vzdelávania, ktorej poslaním je umožniť žiakom užitočné využívanie voľného času s výchovným pôsobením a zabezpečením primárnej prevencie pred negatívnymi vplyvmi spoločenské- ho prostredia.
2. Záujmová činnosť v našej škole sa realizuje sa ako:
   * krúžková činnosť,
   * mimoškolská činnosť jednotlivých predmetových komisií,
   * činnosť v záujmových skupinách – dobrovoľníci, mladí záchranári, a pod.
3. Každý žiak má právo navštevovať záujmovú činnosť podľa svojho záujmu a veku.
4. Záujmová činnosť:

* je prevádzkovaná v priebehu celého školského roka, predovšetkým v mimovyučovacom

čase, prípade potreby je možné stretávanie sa žiakov aj v období dní pracovného pokoja, školských prázdnin, po schválení riaditeľkou školy,

* je poskytovaná v interných i externých priestoroch školy, prípadne v prírode, v zmysle

legislatívneho a zdravotno-hygienického rámca.

* sa riadi režimom, ktorý ustanoví vedúci krúžkovej činnosti po dohovore so žiakmi.

1. Žiaci sa zaraďujú do vzdelávacích krúžkov vždy na jeden školský rok. Triednemu učiteľovi na začiatku školského roka nahlásia záujem o činnosť v krúžku.
2. O zaradení žiaka na krúžkovú činnosť rozhoduje riaditeľka školy, alebo ňou poverený zástupca.
3. Počet zapísaných žiakov je najmenej 9 žiakov s prihliadnutím na druh činnosti, vek a schopnosti účastníkov a priestorové zabezpečenie.
4. V rámci činnosti sa organizujú rôzne kultúrne a iné podujatia. Vstupné hradia rodičia.
5. Na záujmovú a rekreačnú činnosť sa spravidla využívajú aj špeciálne učebne, laboratóriá, telocvičňa, plaváreň, ihriská a iné objekty školy.
6. Jedna hodina záujmového vzdelávania trvá 60 minút.
7. O účasti žiakov vedie vedúci záznam v predpísanej pedagogickej dokumentácii školy.
8. Za bezpečnosť žiakov počas celej záujmovej činnosti zodpovedá vedúci záujmového krúžku.
9. Presun žiakov v rámci školy zabezpečuje vedúci, prípadne zastupujúci pedagóg.
10. Pri činnostiach je vedúci povinný preukázateľne (zápis do výkazu, triednej knihy) poučiť žiakov o bezpečnosti.

## Oddiel III.

# PODMIENKY PRE ZAISTENIE BEZPEČNOSTI A OCHRANY ZDRAVIA ŽIAKOV A ICH OCHRANY PRED SOCIÁLNOPATOLOGICKÝMI JAVMI, DISKRIMINÁCIOU ALEBO NÁSILÍM

Čl. 1

Bezpečnosť a ochrana zdravia žiakov

1. V súlade s § 148 ZP sú všetci pedagogickí zamestnanci splnomocnení a povinní dbať priebežne (pred začiatkom vyučovania, v jeho priebehu, cez prestávky, po skončení vyučovania) o bezpečnosť a ochranu zdravia, sledovať správanie žiakov a primeraným spôsobom ich upozorňovať na prípadné nedostatky. Vážne priestupky voči školskému poriadku žiakov hlásiť ihneď triednemu učiteľovi alebo vedeniu školy.
2. Žiaci sa správajú v škole a na akciách organizovaných školou tak, aby neohrozili svoje zdravie ani zdravie svojich spolužiakov či iných osôb.
3. Pri vzniku úrazu sa škola riadi Metodickým usmernením č. 4/2009-R z 11. 2. 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí.
4. Všetci zamestnanci školy sú povinní pri úraze poskytnúť žiakovi prvú pomoc a zaistiť ošetrenie lekárom. Úraz ihneď hlásiť vedeniu školy a vyplniť prepísaný záznam o úraze. Každý školský úraz treba evidovať v knihe školských úrazov a každé ošetrenie úrazu je povinné zapísať do zošita ošetrení úrazov.
5. Pedagóg, ktorý poskytol prvú predlekársku pomoc žiakovi je povinný o úraze alebo onemocnení informovať zákonného zástupcu žiaka.
6. Ak úraz žiaka alebo iné zhoršenie zdravotného stavu si vyžaduje neodkladnú lekársku pomoc, škola zabezpečí pre žiaka pedagogický doprovod, ktorý podá ošetrujúcemu lekárovi informácie o vzniku a príčinách úrazu a informáciu o poskytnutej predlekárskej prvej pomoci.
7. Všetci žiaci sú so zásadami bezpečnosti a ochrany zdravia v škole preukázateľne oboznámení na začiatku školského roka triednym učiteľom. V prípadoch zvýšeného ohrozenia bezpečnosti a zdravia žiaka pri niektorých činnostiach, sú žiaci oboznámení s pokynmi na predchádzanie úrazom. úrazu (v súlade s platnými smernicami školy a prevádzkovým poriadkom).
8. O školení, poučení alebo cvičení sa vyhotoví písomný záznam. Žiaci sú povinní svoju účasť na školení potvrdiť podpisom a následne tieto pokyny a predpisy dodržiavať v priestoroch školy a tiež všade, kde prebieha organizovaná činnosť žiakov (kultúrne podujatia, exkurzie, kurzy na ochranu života a zdravia, kurzy pohybových aktivít v prírode, účelové cvičenia, školské výlety, verejnoprospešné práce a pod.)
9. Pri konaní školských podujatí škola zodpovedá za žiaka v plnom rozsahu od začiatku plánovaného podujatia až do jeho ukončenia. V prípade, že neplnoletý žiak musí z podujatia odísť pred jeho plánovaným ukončením, môže tak urobiť len na so súhlasom vedúceho podujatia a na základe písomnej žiadosti rodičov, resp. zákonných zástupcov Plnoletý žiak môže odísť zo školského podujatia len so súhlasom vedúceho podujatia.
10. Počas vyučovania v odborných a multimediálnych učebniach, učebniach informatiky a priestoroch pre telesnú a športovú výchovu sa žiaci riadia pokynmi vyučujúcich a prevádzkovým poriadkom príslušnej učebne, telocvične, posilňovne.
11. Každý pedagóg je povinní zohľadňovať zrakové, sluchové poruchy i výšku vzrastu žiaka.

Čl. 2

Pravidlá pre zaistenie bezpečnosti

1. **Žiak je povinný:** 
   1. byť v škole a na všetkých školských a mimoškolských podujatiach oblečený a upravený vhodne a čisto,
   2. rešpektovať dozor konajúcich učiteľov školy,
   3. zúčastňovať sa školení, poučení alebo cvičení uskutočňovaných školou, triednym učiteľom alebo iným zamestnancom školy v záujme bezpečnosti a ochrany zdravia a svoju účasť potvrdiť podpisom,
   4. každý úraz, poranenie, či nehodu hlásiť bez zbytočného odkladu vyučujúcemu alebo triednemu učiteľovi,
   5. dôsledne dodržiava hygienické zásady - dôsledne si umyje ruky po použití WC i pred každým jedlom,
   6. v prevádzkových priestoroch sa správať tak, aby nezapríčiňoval zvyšovanie prašnosti a neohrozoval vlastnú bezpečnosť a bezpečnosť spolužiakov.

### Žiakom je zakázané:

* 1. prinášať, prechovávať a používať predmety (strelné zbrane, sečné a bodné predmety, nože, výbušniny, horľaviny, zábavnú pyrotechniku a pod.) ohrozujúce život a zdravie seba a iných tak v škole, ako aj na akciách školy,
  2. prinášať do školy alebo na činnosti organizované školou mimo nej a používať predmety, ktoré by mohli rozptyľovať pozornosť ostatných žiakov pri vyučovaní,
  3. manipulovať s majetkom školy bez vedomia vedenia školy, prípadne vyučujúceho, zasahovať do elektrického, vodovodného a iného zariadenia,
  4. manipulovať so zariadeniami, zabezpečujúcimi ochranu budovy a majetok školy,
  5. vychádzať z budovy školy a opúšťať areál školy počas vyučovania bez pedagogického dozoru alebo priepustky podpísanej triednym učiteľom alebo vedením školy (okrem žiakov, ktorí mávajú semináre),
  6. v škole ani v areáli školy fajčiť, piť alkoholické nápoje, používať toxické látky a drogy,
  7. zdržiavať sa v odbornej učebni bez prítomnosti vyučujúceho, vynášať z učební zariadenie alebo praktické pomôcky, vykláňať sa z okien, vyhadzovať rôzne predmety z okien.

Čl. 3

Ochrana pred sociálno-patologickými javmi

1. Všetci pedagogickí zamestnanci, najmä výchovný poradca a koordinátor prevencie priebežne sledujú konkrétne podmienky a situáciu v škole z hľadiska výskytu sociálno- patologických javov. Uplatňujú rôzne metódy a formy umožňujúce včasné podchytenie ohrozených žiakov.
2. Koordinátor prevencie zaisťuje spoluprácu s rodičmi v oblasti prevencie, informuje ich o preventívnom programe školy a o možnostiach odbornej pomoci.
3. Pedagogickí zamestnanci uplatňujú etickú a právnu výchovu, výchovu k zdravému životnému štýlu a preventívnu výchovu žiakov.
4. Pedagogickí zamestnanci sú povinní vykonávať kvalitný dozor nad žiakmi cez prestávky, pred začiatkom vyučovania i po jeho skončení, a to hlavne v priestoroch, kde by k sociálno-patologickým javom mohlo dochádzať.

### Všeobecné pravidlá pre zaistenie ochrany:

*Žiakom sú zakázané:*

* 1. propagovanie, prechovávanie, užívanie, predaj a poskytovanie návykových látok (alkohol, tabakové výrobky, organické rozpúšťadlá, nelegálne drogy a iné zdraviu škodlivé látky) v priestoroch školy a školského areálu, ako aj pri činnostiach organizovaných školou,
  2. akékoľvek slovné zastrašovanie, fyzické a psychické násilie a akákoľvek činnosť, ktorá môže spôsobiť psychickú alebo fyzickú ujmu na zdraví spolužiakom a zamestnancom školy,
  3. akékoľvek prejavy propagovania alebo šírenie násilia, rasizmu a iných druhov intolerancie a xenofóbie.

1. Ochranu žiakov a preventívne opatrenia pred sociálno-patologickými javmi podrobne opisujú priložené prílohy školského poriadku.

Čl. 4

Opatrenia v oblasti protidrogovej výchovy a prevencie

### Žiakom je zakázané:

* 1. fajčiť v areáli školy, ale i mimo neho v čase vyučovania a prestávok a pri všetkých

činnostiach organizovaných školou,

* 1. prinášať do školy alebo na akcie organizované školou alkoholické nápoje, návykové látky (drogy) a iné zdraviu škodlivé látky, požívať ich v škole alebo na akciách organizovaných školou, prichádzať na vyučovanie a mimoškolské aktivity organizované školou pod vplyvom alkoholu alebo iných omamných látok.

1. Žiak pod vplyvom uvedených látok sa nesmie zúčastniť vyučovania, jeho neprítomnosť nie je možné ospravedlniť. Prinesenie akejkoľvek drogy do školy a jej šírenie medzi žiakmi sa považuje za závažné porušenie školského poriadku a trestá sa v zmysle opatrení proti šíreniu drog v školskom prostredí.
2. V prípade oprávneného podozrenia z užitia alkoholu, resp. nelegálnej drogy u žiaka, zodpovedný pedagogický zamestnanec kontaktuje príslušný útvar policajného zboru a v prípade ohrozenia života žiaka aj zdravotníkov, ktorí disponujú prostriedkami na zisťovanie alkoholu a požitia inej návykovej látky. V prípade, ak sa požitie alkoholu alebo nelegálnej drogy potvrdí, vyučujúci alebo iný učiteľ informuje rodičov (alebo zákonného zástupcu) žiaka a podľa závažnosti riaditeľ školy udelí výchovné opatrenie: pokarhanie riaditeľom školy, podmienečné vylúčenie alebo pri opakovanom porušení zákazu vylúči žiaka zo školy.

### Opatrenia:

* 1. Pri nedodržaní ustanovení školského poriadku, dotýkajúcich sa návykových látok a závislostí sa uskutoční pohovor s triednym učiteľom, výchovným poradcom, koordinátorom prevencie drogových závislostí, resp. školským psychológom, riaditeľom školy a žiakom.
  2. Do školy budú predvolaní rodičia / zákonní zástupcovia a bude im predložení návrh na psychologické vyšetrenie.
  3. Ak sa preukáže, že žiak má v škole ilegálnu drogu, bude mu odobratá, za prítomnosti svedkov spísaný úradný záznam a predvolaná polícia.
  4. Kontaktované bude odborné poradensko-psychologické pracovisko (pedagogicko- psychologická poradňa, centrum výchovnej a psychologickej prevencie).
  5. Podľa kontaktu s drogou rozlišujeme:
     + **Náhodné užitie** – študent príde do styku s drogou náhodne, zo zvedavosti. V takomto prípade predvoláme rodičov, dohodneme psychologické či psychiatrické vyšetrenie a po uzavretí, ak nejde o drogovú závislosť, riešime situáciu riaditeľským pokarhaním, prípadne zníženou známkou zo správania.
     + **Pravidelné užívanie** – študent je toxikoman, drogu potrebuje a pravidelne ju užíva. Posúdenie necháme na lekároch a podľa výsledku sa zariadime – ak absolvuje liečenie a zo závislosti sa dostane, poskytneme možnosť dokončiť, prípadne prerušiť štúdium.
     + **Ponúkanie drogy** – študent opakovane prináša drogu do školy, nemusí ju užívať a poskytuje ju ostatným spolužiakom. Vzhľadom k tomu, že naša legislatíva nepreferuje tolerantný postoj k nelegálnym drogám (ani k marihuane), treba po výstrahe (znížená známka zo správania - 3, podmienečné vylúčenie) žiaka zo školy vylúčiť.
     + **Predaj drogy** – v prípade, že existuje podozrenie na dílerstvo, kontaktujeme políciu, resp. colný kriminálny úrad. Po dokázanom dílerstve je nutné vylúčenie zo štúdia.
  6. Po oznámení uvedenej skutočnosti sa triedny učiteľ diskrétne porozpráva so žiakom o jeho problémoch, o príčinách užívania návykových látok, o ich škodlivosti a o dôsledkoch ich užívania. O pohovore so žiakom urobí zápis do klasifikačného záznamu a v nastávajúcom období venuje žiakovi zvýšenú pozornosť.
  7. Ak žiak v sledovanom období nezmení vzťah k návykovým látkam alebo je triedny učiteľ informovaný druhýkrát, triedny učiteľ na problém upozorní pred pedagogickou radou, žiakovi udelí pokarhanie triednym učiteľom.
  8. Ak ani potom nedôjde ku zmene postojov žiaka, triedny učiteľ predvolá rodičov a zorganizuje spoločné stretnutie za účasti výchovnej poradkyne, koordinátorky prevencie drogovej závislosti, ZRŠ a RŠ. Nasleduje pokarhanie žiaka riaditeľom školy a zápis do triedneho výkazu.
  9. Ak ani vtedy žiak nezmení správanie, triedny učiteľ zorganizuje stretnutie, na ktoré pozve oboch rodičov, koordinátorku prevencie drogových závislosti, RŠ, prípadne policajta alebo kurátora. Po prešetrení skutočnosti kolektívny orgán navrhne opatrenia. Riaditeľ školy zabezpečí stretnutie s odborníkom – psychológom lekárom a o skutočnosti podá návrh na OcÚ. Žiakovi bude znížená známka zo správania.
  10. Povinnosťou triedneho učiteľa je viesť evidenciu pochvál i priestupkov žiakov a o zistených skutočnostiach vhodnou formou informovať na triednických hodinách, na nástenkách v triede, spôsob riešenia zaznamenávať v klasifikačnom zázname alebo osobitnom zošite, pravidelne spolupracovať s rodičmi a o problémoch informovať pedagogickú radu pri riešení výchovných problémov.
  11. Pedagogický dozor v čase prestávok bude vykonávať kontrolu priestorov školy v predmetnej veci, hlavný dôraz sa kladie na sociálne zariadenia a skryté priestory v areáli školy.
  12. Pre všetkých žiakov školy organizovať dlhodobé športové súťaže, organizovať jednorazové spoločensko-kultúrne podujatia s cieľom odpútať žiakov školy od myšlienok na užívania drog a toxikomániu. Na tieto účely využívať prostriedky z dotovaných na škole vypracovaných projektov, prípadne z rodičovského združenia.
  13. Koordinátor prevencie drogových závislostí zabezpečí výstavku najnovších odborných publikácií, premietanie filmov k problematike, cyklus besied a prednášok s odborníkmi v danej oblasti.
  14. Triedni učitelia minimálne raz polročne, alebo aktuálne podľa potreby budú na triednických hodinách diskutovať o závislostiach najrôznejšieho druhu (drogy, patologické využívanie voľného času, príslušnosť k spoločensky nežiaducim hnutiam a pod.).
  15. Sporadicky monitorovať správanie sa našich žiakov na mládežníckych verejných akciách.
  16. Viesť žiakov k prosociálnemu správaniu a rozvoju pozitívneho hodnotenia druhých.
  17. Spájať mimoškolské aktivity žiakov s priamym vyučovacím procesom.
  18. Rozšíriť spoluprácu školy s rodičmi a školskou samosprávou o aktivity v danej oblasti, iniciovať zapájanie rodičov do aktivít školy - školské výlety, školské akcie a súťaže.
  19. Spolupracovať so samosprávou mesta a okolitých obcí na vytváraní preventívnych stratégií a posilňovaní opatrení na znižovanie dopytu po droge v rámci regiónu.

Čl. 5

Prevencia a riešenie problémov v oblasti diskriminácie, násilia, šikanovania

1. **Žiakom sa zakazuje** akákoľvek diskriminácia, verbálna (ústna) a neverbálna (písomná, symbolická, propagácia a podpora hnutí, kultov a siekt smerujúcich k potláčaniu práv a slobôd občanov podľa § 260 Trestného zákona. Akékoľvek porušenie tohto bodu sa bude považovať za závažné porušenie školského poriadku a o všetkých výchovných opatreniach rozhodne pedagogická rada (opatrenie - pokarhanie, znížená známka zo správania).
2. Prevenciu a riešenie prípadov šikanovania a kyberšikany upravuje podrobne príloha k školskému poriadku.
3. V prípade, že v priestoroch budovy počas školského vyučovania a na školských akciách sa **zistí prípad šikanovania, alebo je podozrenie na kyberšikanovanie**, je každý pedagogický i nepedagogický zamestnanec povinný postupovať nasledovne:
   1. Zamestnanec, ktorý zistí šikanovanie, **informuje o tejto skuto**č**nosti triedneho u**č**ite**ľ**a agresora a obete** (predtým si zistí meno a priezvisko žiakov a triedu, ktorú navštevujú), výchovného poradcu a člena vedenia školy.
   2. Triedni učitelia si na vyšetrenie prizvú daných žiakov, zamestnanca školy, ktorý skutočnosť oznámil a výchovného poradcu (pri zachovaní dôvernosti).
   3. O danom vyšetrení **spíšu zápis**, pričom tento odovzdajú v jednom vyhotovení:
      * zákonnému zástupcovi obete a agresora
      * výchovnému poradcovi
      * jeden exemplár vložia do osobného spisu žiaka.
   4. V zápise popíšu skutočnosť, vyjadrenia agresora a obete a navrhnú opatrenia na riešenie.
   5. Triedni učitelia agresora a obete v spolupráci s výchovným poradcom **si pozvú na pohovor rodi**č**ov, resp. zákonných zástupcov týchto žiakov**. Aj o tomto stretnutí spíšu zápis (pri zachovaní dôvernosti). K pohovoru prizvú aj člena vedenia školy.

d) Po písomnom uzavretí celého prípadu, zvážení návrhov na opatrenia, vyjadrení agresora a obete, rodičov, resp. zákonných zástupcov týchto žiakov **riadite**ľ **školy rozhodne o** ď**alšom postupe** v súlade so školským poriadkom školy, pracovným poriadkom školy, resp. zákonom č. 300/2005 Z. z. - Trestný zákon a zákonom č. 372/1990 Z. z. – Zákon SR o priestupkoch.

1. Nakoľko šikanovanie je závažným negatívnym spoločenským javom, celý prípad vyšetrenia šikanovania sa bude realizovať pri zachovaní dôvernosti až do vyriešenia daného prípadu.
2. Týmto postupom nie je dotknutá informačná povinnosť školy.
3. V prípade, že tento negatívny jav zistí žiak školy, je povinný okamžite o tejto skutočnosti informovať svojho triedneho učiteľa, výchovného poradcu, v ich neprítomnosti člena vedenia školy.

### Opatrenia:

### Opatrenia pre obete:

* 1. odporučiť rodičom žiakov vyhľadať odbornú starostlivosť (hlavne CPPPaP),
  2. zorganizovať skupinový intervenčný program riaditeľa školy v spolupráci s CPPPaP,
  3. informovanie a poradenstvo pre rodičov žiakov.

### Opatrenia voči agresorov:

* 1. odporučiť rodičom agresorov vyhľadať odbornú pomoc,
  2. výchovné opatrenia – pokarhanie triednym učiteľom, pokarhanie riaditeľkou školy,
  3. preložiť žiaka do inej triedy,
  4. znížiť známku zo správania,

### Opatrenia v mimoriadnych prípadoch:

* 1. odporučiť rodičom umiestniť žiaka na dobrovoľný diagnostický pobyt do liečebno- výchovného sanatória,
  2. oznámiť príslušnému Úradu práce, sociálnych vecí a rodiny - sociálno-právna ochrana detí za účelom využitia nutných výchovných opatrení v prospech maloletého v zmysle zákona 45/2004 Z. z., ktorým sa mení a dopĺňa zákon č. 195/1998 Z. z. o sociálnej pomoci, v znení neskorších predpisov,
  3. oznámiť príslušnému útvaru Policajného zboru SR, ak došlo k závažnejšiemu prípadu šikanovania, pri ktorom je podozrenie, **že bol spáchaný trestný** č**in alebo** č**in inak trestný** (u maloletých).

## Oddiel IV.

# NAKLADANIE S MAJETKOM ŠKOLY ZO STRANY ŽIAKOV

1. Žiak šetrne zaobchádza so zverenými učebnicami, školskými potrebami a školským majetkom.
2. Každé svojvoľné poškodenie nebo zničenie majetku školy, žiakov, učiteľov, či iných osôb hradí v plnom rozsahu žiak (resp. zákonný zástupca), ktorý poškodenie spôsobil.
3. Každý žiak zodpovedá za čistotu a poriadok svojho pracovného miesta v triede, v multimediálnych a odborných učebniach. Prípadné poruchy a nedostatky ihneď hlási predmetovému alebo triednemu učiteľovi.
4. Ak má žiak v užívaní šatňovú skrinku, udržuje ju počas školského roku v poriadku, prípadné poškodenie hradí sám (resp. zákonný zástupca).
5. Určený týždenník zodpovedá triednemu učiteľovi za to, že trieda, v ktorej sa skončilo vyučovanie bude uprataná, stoličky vyložené, okná pozatvárané a zhasnuté všetky svetlá.
6. Havárie a ďalšie zistené poškodenia vybavenia a inventára školy hlásia týždenníci vyučujúcemu alebo triednemu učiteľovi.
7. Povinnosti žiakov týkajúce sa ochrany majetku školy sú súčasťou oddielu I. čl. 1 tohto školského poriadku.

## Oddiel V.

# PRAVIDLÁ PRE HODNOTENIE A KLASIFIKÁCIU PROSPECHU A SPRÁVANIA ŽIAKOV A OPATRENIA VO VÝCHOVE

Postup hodnotenia a klasifikácie žiakov upravuje Metodické usmernenie MŠ SR č. 21/2011, ktorým sa upravuje postup hodnotenia a klasifikácie žiakov stredných škôl, v súlade so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení zákona č. 462/2008 Z. z. a zákonom č. 596/2006 Z. z. o štátnej správe a školskej samospráve a o zmene a doplnení niektorých zákonov v znení neskorších predpisov.

Čl. 1

Všeobecné zásady hodnotenia a klasifikácie

1. O kritériách hodnotenia a klasifikácie v konkrétnom predmete je žiak informovaný na prvej vyučovacej hodine predmetu v príslušnom školskom roku.
2. Súčasťou výchovno-vzdelávacieho procesu na strednej škole je systematické hodnotenie žiaka. Predmetom hodnotenia je úroveň dosiahnutých vedomostí a zručností podľa platných učebných osnov a vzdelávacích štandardov. Hodnotenie a klasifikácia preukázaného výkonu žiaka v príslušnom predmete nemôže byť znížená na základe správania žiaka.
3. Žiak má právo
   1. vedieť, čo sa bude hodnotiť a akým spôsobom,
   2. dozvedieť sa výsledok každého hodnotenia,
   3. na objektívne hodnotenie.
4. Vo výchovno-vzdelávacom procese sa uskutočňuje priebežná a súhrnná klasifikácia. Priebežná klasifikácia sa uplatňuje pri hodnotení čiastkových výsledkov a prejavov žiaka. Súhrnná klasifikácia sa vykonáva na konci každého polroka.
5. Pri hodnotení, priebežnej i súhrnnej klasifikácii sa uplatňuje primeraná náročnosť a pedagogický takt voči žiakovi, jeho výkony sa hodnotia komplexne, berie sa do úvahy vynaložené úsilie žiaka a v plnej miere sa rešpektujú jeho ľudské práva. Hodnotenie sa považuje za akt objektívnej spätnej väzby, motivačný a výchovný prostriedok, ako aj prostriedok pozitívneho podporovania zdravého seba obrazu žiaka.
6. V záujme poskytnutia objektívnej spätnej väzby a poukázania na rozvojové možnosti žiaka v danej oblasti učiteľ pri písomných prácach doplní klasifikáciu známkou o slovný komentár, v ktorom vysvetlí nedostatky a zdôrazní pozitíva písomnej práce.
7. Podklady na hodnotenie a klasifikáciu výchovno-vzdelávacích výsledkov žiaka získava učiteľ najmä týmito metódami, formami a prostriedkami:
   1. sledovaním stupňa rozvoja individuálnych osobnostných predpokladov a talentu,
   2. sústavným sledovaním výkonov žiaka a jeho pripravenosti na vyučovanie,
   3. rôznymi druhmi skúšok (písomné, ústne, grafické, praktické, pohybové), didaktickými testami,
   4. analýzou výsledkov rôznych činností žiaka, vrátane aplikovania osobných a sociálnych kompetencií pri činnosti a jeho prosociálneho správania,
   5. konzultáciami s ostatnými pedagogickými zamestnancami a podľa potreby aj s výchovným poradcom, školským psychológom, alebo odbornými zamestnancami pedagogicko-psychologických či špeciálnopedagogických poradní,
   6. rozhovormi so žiakom a zákonnými zástupcami žiaka.
8. Metódy, formy a prostriedky hodnotenia ako i časový plán sú súčasťou ročných tematických plánov. Stanovuje ich učiteľ každého predmetu po dohode v predmetovej komisii.
9. Učiteľ vedie evidenciu o každej klasifikácii žiaka v klasifikačnom hárku a v elektronickej žiackej knižke. V priebehu školského roka zaznamenáva výsledky žiaka a jeho prejavy najmä preto, aby mohol žiakovi poskytovať spätnú väzbu a usmerňovať výchovno- vzdelávací postup žiaka v zmysle jeho možností rozvoja a informovať zákonných zástupcov žiaka.
10. Žiak by mal byť v priebehu polroka vyskúšaný z jedného vyučovacieho predmetu s hodinovou dotáciou jedna hodina týždenne minimálne dvakrát, z toho aspoň raz ústne. Z vyučovacieho predmetu s hodinovou dotáciou vyššou ako jedna hodina týždenne by mal byť žiak v priebehu polroka vyskúšaný minimálne trikrát, z toho aspoň raz ústne.
11. Učiteľ oznámi žiakovi výsledok každého hodnotenia a klasifikácie. Po ústnom vyskúšaní oznámi učiteľ výsledok hodnotenia ihneď. Výsledky hodnotenia písomných skúšok a prác aj praktických činností oznámi žiakovi a predloží k nahliadnutiu najneskôr do 14 dní.
12. Počet kontrolných písomných prác stanovujú učebné osnovy. Jednotlivé druhy písomných skúšok rozvrhne učiteľ rovnomerne na celý školský rok, aby sa nadmerne nehromadili v určitých obdobiach. Termín kontrolnej písomnej práce učiteľ konzultuje s triednym učiteľom, ktorý koordinuje plán skúšania. V jednom dni môžu žiaci písať len jednu skúšku uvedeného druhu.
13. Učiteľ vedie evidenciu o každom hodnotení žiaka v klasifikačnom hárku a v internetovej žiackej knižke.
14. Žiak a jeho zákonný zástupca si môže kedykoľvek pozrieť hodnotenie za dané obdobie prostredníctvom internetovej žiackej knižky.

Čl. 2

Hodnotenie a klasifikácia prospechu

1. Pri ústnom skúšaní je žiak klasifikovaný známkou. Hodnotenie písomnej práce je vyjadrené známkou.
2. Pri určovaní stupňa prospechu v jednotlivých predmetoch na konci klasifikačného obdobia sa hodnotí kvalita práce a učebné výsledky, ktoré žiak dosiahol počas celého klasifikačného obdobia. Pritom sa prihliada na systematickosť v práci žiaka, na jeho prejavované osobné a sociálne kompetencie ako je zodpovednosť, snaha, iniciatíva, ochota a schopnosť spolupracovať, a to počas celého klasifikačného obdobia. Stupeň prospechu sa neurčuje na základe priemeru známok získaných v danom klasifikačnom období, prihliada sa k dôležitosti a váhe jednotlivých známok. Rovnako sa zohľadňuje prítomnosť žiaka na vyučovaní, vo vzťahu k možnosti získať a preukázať jednotlivé kompetencie, osobitne na predmetoch, ktoré vyžadujú komunikáciu, praktické cvičenia,...
3. Vo výnimočných prípadoch, ak nemôže byť žiak klasifikovaný, zvyčajne pre nemoc, riaditeľka školy určí náhradný termín na vyskúšanie žiaka za prvý polrok do dvoch mesiacov po skončení prvého polroka a za druhý polrok do konca školského roka, t. j. do

31. 08. daného roka.

Čl. 3

Hodnotenie a klasifikácia správania

1. Klasifikáciu správania žiaka navrhuje triedny učiteľ po prerokovaní s učiteľmi a schvaľuje riaditeľka po prerokovaní v pedagogickej rade.
2. Pri hodnotení a klasifikácii správania žiaka sa zohľadňuje plnenie ustanovení školského poriadku a ďalších vnútorných predpisov školy a dodržiavanie stanovených pravidiel správania, ľudských práv a práv dieťaťa, dodržiavanie mravných zásad správania sa v škole a na verejnosti počas aktivít súvisiacich so štúdiom na strednej škole. Pri klasifikácii správania sa v jednotlivých prípadoch prihliada na zdravotný stav žiaka.
3. Správanie žiaka sa klasifikuje podľa kritérií nasledovných kritérií:
4. **Stup**ň**om 1 – ve**ľ**mi dobré** sa žiak klasifikuje, ak dodržiava ustanovenia školského poriadku a ďalších vnútorných predpisov školy a riadi sa nimi. Dodržiava morálne Zásady a pravidlá spolunažívania v kolektíve a vo vzťahu k učiteľom. Ojedinele sa môže dopustiť menej závažných previnení.
5. **Stup**ň**om 2 – uspokojivé** sa žiak klasifikuje, ak jeho správanie je v súlade s ustanoveniami školského poriadku a ustanoveniami ďalších vnútorných predpisov školy, morálnymi zásadami a pravidlami spolunažívania vzhľadom k spolužiakom a učiteľom. Žiak sa dopustí závažnejšieho priestupku alebo sa opakovane dopúšťa menej závažných priestupkov voči ustanoveniam školského poriadku.
6. **Stup**ň**om 3 – menej uspokojivé** sa žiak klasifikuje, ak sa dopustí závažného priestupku voči školskému poriadku a voči ďalším vnútorným predpisom školy alebo sa aj po udelení druhého stupňa klasifikácie správania dopúšťa závažnejších priestupkov voči morálnym zásadám a pravidlám spolunažívania, porušuje ľudské práva spolužiakov, pedagogických zamestnancov alebo ďalších osôb.
7. **Stup**ň**om 4 – neuspokojivé** sa žiak klasifikuje, ak jeho správanie je v rozpore s ustanoveniami školského poriadku a s ustanoveniami ďalších vnútorných predpisov školy, s právnymi a etickými normami spoločnosti, výrazne porušuje ľudské práva spolužiakov, pedagogických zamestnancov alebo ďalších osôb. Dopustí sa závažných previnení, ktorými vážne ohrozuje výchovu ostatných žiakov. Zámerne narúša činnosť žiackeho kolektívu.
8. Klasifikácia správania žiaka sa zaznamenáva do **katalógového listu žiaka**.

Č4.

Celkové hodnotenie

1. Celkové hodnotenie žiaka na konci prvého a druhého polroku vyjadruje výsledky jeho klasifikácie v povinných vyučovacích predmetoch, ktoré sa klasifikujú, a klasifikáciu jeho správania.
2. Žiak **prospel s vyznamenaním**, ak ani v jednom povinnom vyučovacom predmete nemá stupeň prospechu horší ako chválitebný, priemerný stupeň prospechu z povinných vyučovacích predmetov nemá horší ako 1,5 a jeho správanie je hodnotené ako "veľmi dobré".
3. Žiak **prospel ve**ľ**mi dobre**, ak ani v jednom povinnom vyučovacom predmete nemá stupeň prospechu horší ako dobrý, priemerný stupeň prospechu z povinných vyučovacích predmetov nemá horší ako 2,0 a jeho správanie je hodnotené ako "veľmi dobré".
4. Žiak **prospel**, ak nemá stupeň prospechu nedostatočný ani v jednom povinnom vyučovacom predmete.
5. Žiak **neprospel**, ak má z niektorého povinného vyučovacieho predmetu aj po opravnej skúške stupeň prospechu nedostatočný.
6. Žiak, ktorý bol na konci druhého polroku hodnotený stupňom prospechu nedostatočný z viac ako dvoch povinných vyučovacích predmetov môže opakovať ročník na základe rozhodnutia vydaného riaditeľom školy.
7. Ak nemožno žiaka vyskúšať a klasifikovať v riadnom termíne v prvom polroku, žiak sa za prvý polrok neklasifikuje; riaditeľ školy určí na jeho vyskúšanie a klasifikovanie náhradný termín, a to spravidla tak, aby sa klasifikácia mohla uskutočniť najneskôr do **dvoch mesiacov po skon**č**ení prvého polroka**.
8. Ak nemožno žiaka vyskúšať a klasifikovať v riadnom termíne v druhom polroku, žiak je skúšaný aj klasifikovaný za toto obdobie spravidla **v poslednom týždni augusta** a v dňoch určených riaditeľom školy (najneskôr do 15. októbra).
9. Žiak, ktorý má na konci druhého polroka prospech nedostatočný najviac **z dvoch povinných vyu**č**ovacích predmetov**, môže na základe rozhodnutia riaditeľa školy vykonať z týchto predmetov opravnú skúšku.
10. **Termín opravných skúšok** určí riaditeľ školy tak, aby sa opravné skúšky podľa odseku

9) vykonali najneskôr do 31. augusta; žiakovi, ktorý zo závažných dôvodov nemôže prísť vykonať opravnú skúšku v určenom termíne, možno povoliť vykonanie opravnej skúšky najneskôr do 15. septembra.

1. Žiak, ktorý bez závažných dôvodov nepríde na opravnú skúšku, sa klasifikuje z vyučovacieho predmetu, z ktorého mal vykonať opravnú skúšku, stupňom prospechu **nedostato**č**ný**.

Čl. 5

Komisionálne skúšky

1. Žiak strednej školy sa klasifikuje podľa výsledkov komisionálnej skúšky, ak
   1. vykonáva rozdielovú skúšku,
   2. je skúšaný v náhradnom termíne,
   3. má on alebo jeho zákonný zástupca pochybnosti o správnosti klasifikácie v jednotlivých predmetoch prvého a druhého polroka a do troch pracovných dní odo dňa vydania vysvedčenia požiada riaditeľku školy o preskúšanie; ak príslušný predmet vyučuje riaditeľka školy, môže žiak alebo zákonný zástupca žiaka o preskúšanie požiadať orgán miestnej štátnej správy v školstve,
   4. sa preskúšanie koná na podnet riaditeľky školy,
   5. vykonáva opravné skúšky,
   6. vykonáva skúšky pri štúdiu podľa individuálneho učebného plánu,
   7. bol oslobodený od povinnosti dochádzať do školy,
   8. vykonáva skúšky pri štúdiu jednotlivých vyučovacích predmetov,
   9. vykonáva skúšky pri plnení osobitného spôsobu školskej dochádzky,
   10. vykonáva skúšky pri individuálnom vzdelávaní,
   11. školská inšpekcia zistí nedostatky pri klasifikácii a nariadi komisionálne preskúšanie.
2. Ak nie je možné žiaka vyskúšať a klasifikovať v prvom polroku alebo v druhom polroku v riadnom termíne z predmetu, ktorý sa vyučuje aj v druhom polroku žiak sa klasifikuje na základe výsledkov skúšky podľa ods. 1 písm. b).
3. Žiak, ktorého prospech najviac z dvoch povinných vyučovacích predmetov, ktoré sa vyučujú len v prvom polroku je nedostatočný alebo ktorý má na konci druhého polroka prospech nedostatočný najviac z dvoch povinných vyučovacích predmetov sa klasifikuje na základe výsledkov skúšky podľa ods. 1 písm. e).
4. Žiak, ktorý sa vzdeláva podľa medzinárodných programov, po písomnom súhlase Ministerstva školstva Slovenskej republiky je hodnotený podľa pravidiel hodnotenia týchto programov.
5. Žiak, ktorý bez závažných dôvodov nepríde na komisionálnu skúšku a neospravedlní sa sám alebo prostredníctvom svojho zákonného zástupcu najneskôr v deň konania skúšky okrem skúšky podľa odseku 1 písm. c) sa klasifikuje z vyučovacieho predmetu, z ktorého mal vykonať komisionálnu skúšku stupňom prospechu nedostatočný.
6. Preskúšať žiaka podľa odseku 1 písm. c) možno len vtedy, ak v príslušnom klasifikačnom období ešte nebol z tohto vyučovacieho predmetu hodnotený na základe komisionálnej skúšky.
7. Vykonanie komisionálnej skúšky môže navrhnúť aj vyučujúci v prípade, ak nie je možné žiaka v príslušnom klasifikačnom období z daného predmetu objektívne hodnotiť.
8. Ak žiak alebo zákonný zástupca má pochybnosti o správnosti klasifikácie na konci prvého a druhého polroka, môže do troch pracovných dní odo dňa vydania vysvedčenia požiadať riaditeľku o vykonanie komisionálnej skúšky; ak je vyučujúcim riaditeľka školy, o preskúšanie žiaka možno požiadať príslušný orgán miestnej štátnej správy v školstve. Preskúšať žiaka nemožno, ak bol v klasifikačnom období z tohto vyučovacieho predmetu hodnotený na základe komisionálnej skúšky.
9. O povolení vykonať komisionálnu skúšku podľa odseku 1 písm. a) až k) rozhodne riaditeľka školy.
10. Termín komisionálne skúšky môže riaditeľka školy stanoviť hneď na nasledujúci deň po predložení žiadosti.
11. Prítomnosť zákonného zástupcu žiaka na jeho komisionálnom preskúšaní povoľuje riaditeľka školy.
12. Komisia pre komisionálne skúšky je najmenej trojčlenná. Komisia sa skladá z
    1. predsedu, ktorým je spravidla riaditeľka školy alebo ňou poverený učiteľ,
    2. skúšajúceho učiteľa, ktorým je spravidla učiteľ vyučujúci žiaka príslušný vyučovací predmet,
    3. prísediaceho, ktorý spĺňa kvalifikačné predpoklady pre príslušný alebo príbuzný vyučovací predmet.
13. Výsledok komisionálnej skúšky, ktorý vyhlási predseda komisie verejne v deň konania skúšky je pre klasifikáciu žiaka konečný.

Čl. 6

Opatrenia vo výchove

1. Opatrenia vo výchove stanovuje zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a školský zákon č. 245/2008 Z. z. (§ 58).
2. Za vzorné správanie, vzorné plnenie povinností, mimoriadny prejav aktivity a iniciatívy, dlhodobú svedomitú prácu, výrazne prosociálne správanie, ktoré pozitívne ovplyvňuje sociálnu klímu v triede a v škole a záslužný alebo statočný čin, možno žiakovi udeliť pochvalu alebo iné ocenenie.
3. Pochvalu alebo iné ocenenie udeľuje žiakovi triedny učiteľ alebo riaditeľka. V osobitne odôvodnených prípadoch, najmä ak ide o mimoriadne záslužný alebo statočný čin, môže žiakovi udeliť pochvalu alebo iné ocenenie zástupca zriaďovateľa strednej školy, zástupca štátnej správy v školstve alebo minister školstva Slovenskej republiky.
4. Návrhy na udelenie pochvaly alebo iného ocenenia sa prerokujú v pedagogickej rade. Pochvala alebo iné ocenenie sa udeľuje spravidla na zhromaždení triedy alebo školy (napr. Cena Co.Bra. )

### Kritériá pre udeľovanie pochvaly a ocenenia:

* 1. Žiakovi môže byť počas štúdia na strednej škole udelené, okrem priebežného hodnotenia, aj nasledovné formy hodnotenia v podobe pochvál a ocenení:
     1. Pochvala môže byť udelená
        1. triednym učiteľom za:
           1. vzornú dochádzku alebo výborný prospech,
           2. pomoc triednemu učiteľovi pri organizovaní akcii,
           3. aktivitu a upevňovanie medziľudských vzťahov,
        2. riaditeľkou školy za:
           1. reprezentovanie školy aktívnou účasťou v mestských, krajských, oblastných, celoslovenských súťažiach, na ktoré žiaka vysiela škola, ale aj v tých, v ktorých sa žiak zúčastňuje dobrovoľne bez toho, aby organizátorom a vysielateľom bolo gymnázium.
           2. za mimoriadnu aktivitu v rôznych oblastiach (umenie, šport, akcie Zdravej školy ... atď.)
           3. za vynikajúce študijné výsledky
     2. Ocenenie – Cena Co.Bra.– je udeľovaná riaditeľkou školy za nasledovné činnosti:
        1. odborná, vedecká
        2. umelecká
        3. športová
        4. humánny čin roka (prejav solidarity, pomoci iným )
        5. iné – cena žiakov, primátora mesta a pod.
  2. Návrhy na nominovanie žiakov v jednotlivých oblastiach môžu podávať jednotlivé triedy, žiacka školská rada, učitelia, riaditeľka školy, rodičia, ale aj široká verejnosť.
  3. Návrhy sa podávajú písomne i so zdôvodnením.
  4. O konečnom zostavení nominácií rozhodne komisia zložená z členov žiackej školskej rady, RZ a pedagogického zboru.

1. Na posilnenie disciplíny, za menej závažné, závažnejšie alebo opakované previnenia voči školskému poriadku, zásadám spolunažívania, ľudským právam, mravným normám spoločnosti alebo ak žiak narúša činnosť kolektívu, možno žiakovi uložiť napomenutie alebo pokarhanie nasledovne:
   1. **napomenutie od triedneho u**č**ite**ľ**a,**
   2. **pokarhanie od triedneho u**č**ite**ľ**a,**
   3. **pokarhanie od riadite**ľ**kou školy,**
   4. **znížená známka so správania**.
2. Žiakovi možno uložiť za závažné alebo opakované previnenia voči školskému poriadku, zásadám spolunažívania, ľudským právam alebo mravným normám spoločnosti:

### podmienečné vylúčenie,

* 1. **vylú**č**enie**.

1. Výchovné opatrenia podľa odseku 7 možno uložiť žiakovi strednej školy len vtedy, ak skončil plnenie povinnej školskej dochádzky.
2. Žiakovi je možné uložiť opatrenia vo výchove podľa odsekov 6 a 7 po prerokovaní v pedagogickej rade do dvoch mesiacov odo dňa, keď sa o previnení žiaka dozvedel pedagogický zamestnanec školy, najneskôr však do jedného roka odo dňa, keď sa žiak previnenia dopustil. Za jedno previnenie sa ukladá len jedno opatrenie vo výchove.
3. Pred uložením opatrenia vo výchove podľa odsekov 6 a 7 treba previnenie žiaka objektívne prešetriť. Podľa potreby, najmä pri posudzovaní závažného alebo opakovaného previnenia, sa na jeho prerokovanie za účasti žiaka prizve zákonný zástupca žiaka, prípadne i delegovaný zástupca rady školy.
4. Uloženie opatrenia vo výchove podľa odseku 6 a odseku 7 písmeno a) sa oznamuje žiakovi spravidla pred kolektívom triedy alebo školy.
5. V rozhodnutí o uložení opatrenia vo výchove podľa odseku 7 písm. a) určí riaditeľka školy skúšobnú lehotu, a to najdlhšie jeden rok. Ak sa podmienečne vylúčený žiak v skúšobnej lehote osvedčil, riaditeľka školy upustí od vylúčenia. Ak sa žiak v tejto lehote dopustí ďalšieho závažného previnenia, riaditeľka uloží žiakovi opatrenie vo výchove podľa odseku 7 písm. b).
6. **Opatrenie vo výchove sa zaznamenáva do osobného spisu žiaka**. Opatrenie vo výchove udelené, resp. uložené neplnoletému žiakovi oznamuje riaditeľka školy zákonnému zástupcovi žiaka písomne.

### Kritériá pre udeľovanie výchovných opatrení:

Vymedzenie dôvodov, ktoré sa považujú za previnenia voči školskému poriadku:

* 1. **menej závažné previnenia -** ktorými sú napríklad:

1. opakované záznamy v klasifikačnom poriadku,
2. neospravedlnená účasť na vyučovaní,
3. opakované neskoré príchody na vyučovanie,
4. znečisťovanie priestorov školy,
5. ničenie školského majetku,
   1. **závažné previnenia -** ktorými sú napríklad:
6. fajčenie v areáli školy a na akciách organizovaných školou,
7. požívanie alkoholických a návykových látok v areáli školy a na akciách organizovaných školou,
8. falšovanie lekárskych potvrdení,
9. používanie mobilného telefónu alebo MP3 prehrávača počas vyučovania,
10. zhotovovanie akýchkoľvek zvukových i obrazových záznamov vyučovacieho procesu, mimoškolskej činnosti i aktivít počas prestávok zachytávajúcich žiakov i učiteľov bez ich súhlasu a ich zverejňovanie,
11. nosenie do školy alebo na školou organizované akcie veci ohrozujúce život alebo zdravie, ako napr. zbrane, výbušniny, cigarety, drogy,
12. šikanovanie,
13. verbálna (ústna) a neverbálna (písomná, symbolická – viď príloha č. 2) propagácia a podpora hnutí smerujúcich k potláčaniu práv a slobôd občanov podľa § 260 Trestného zákona.

### Pri udelení výchovného opatrenia z dôvodu neospravedlnenej neúčasti na vyučovaní sa postupuje nasledovne:

Za neospravedlnenú neúčasť na vyučovaní sa žiakovi udelí výchovné opatrenie na základe celkového počtu neospravedlnených hodín v príslušnom hodnotiacom období podľa nasledujúcej tabuľky:

|  |  |
| --- | --- |
| **Po**č**et neospravedlnených hodín** | **Výchovné opatrenie** |
| 1 – 4 vyučovacie hodiny | Pokarhanie triednym učiteľom –  zapísané v triednej knihe. |
| 5 – 10 vyučovacích hodín | Pokarhanie riaditeľkou školy –  zapísané v bielom katalógu. |
| 11 – 20 vyučovacích hodín | 2. stupeň zo správania. |
| 5 a viac celých vyučovacích dní  alebo 21 a viac vyučovacích hodín | 3. stupeň zo správania s podmienečným  vylúčením zo školy. |

### Pri udelení výchovného opatrenia z dôvodu opakujúcich sa neskorých príchodov na vyučovanie sa postupuje nasledovne:

Triedny učiteľ alebo vyučujúci, na ktorého hodinu žiak prichádza neskoro, udelí žiakovi výchovné opatrenie podľa počtu neskorých príchodov (nespočítava sa počet minút meškania!!!) podľa tabuľky:

|  |  |
| --- | --- |
| **Po**č**et neskorých príchodov** | **Výchovné opatrenie** |
| 3 – 5 | Pokarhanie triednym učiteľom –  zapísané v triednej knihe. |
| 6 – 15 | Pokarhanie riaditeľkou školy –  zapísané v bielom katalógu. |
| 16 – 30 | 2. stupeň zo správania. |
| 31 a viac | 3. stupeň zo správania |

1. V prípade, že uložené výchovné opatrenie neviedlo k náprave a opakuje sa, pri ďalšom porušení sa stupeň opatrenia prerokuje v pedagogickej rade.

Čl. 7

Individuálne štúdium, štúdium v zahraničí

1. Na základe písomnej žiadosti zákonného zástupcu z dôvodov aktívnej záujmovej činnosti žiaka, zo zdravotných dôvodov doložených potvrdením alebo v prípade tehotenstva, či materstva žiačky, môže riaditeľka školy povoliť žiakovi (žiačke) individuálny študijný plán alebo študijné úľavy, individuálne vzdelávanie v súlade s § 24 školského zákona.
2. Podľa platnej vyhlášky môže riaditeľka školy uvoľniť žiaka na štúdium v zahraničí na jeden školský rok bez prerušenia štúdia, ak ide o štúdium na obdobnej strednej škole.
3. Po ročnom štúdiu v zahraničí musí žiak predložiť príslušné vysvedčenie zo zahraničnej strednej školy a vykonať rozdielové skúšky najviac z troch predmetov. Jeden z predmetov – slovenský jazyk a literatúra je určený povinne, ďalšie dva alebo jeden určí riaditeľka školy, ak je to potrebné.
4. Úspešným absolvovaním rozdielových skúšok ukončí žiak štúdium v príslušnom ročníku alebo opakovane môže byť uvoľnený na štúdium v zahraničí na ďalší rok.
5. Druhou možnosťou je prerušenie štúdia až na tri roky. Podmienkou je ukončenie povinnej školskej dochádzky.

Čl. 8

Ukončovanie štúdia

1. Ukončovanie štúdia a absolvovanie maturitných skúšok sa riadi:
   1. zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov,
   2. vyhláškou MŠ SR č. 318/2008 Z. z. o ukončovaní štúdia na stredných školách v znení neskorších predpisov (vyhláška č. 142/2018 Z. z.).
2. Usmernenie k maturitným skúškam a k ich priebehu každoročne vydáva NÚCEM.

# ZÁVEREČNÉ USTANOVENIA

1. Školský poriadok je záväzný pre všetkých žiakov školy, ich zákonných zástupcov i zamestnancov školy.
2. O školskom poriadku poučí triedny učiteľ žiakov školy na prvej triednickej hodine, zákonných zástupcov informuje triedny učiteľ na prvom rodičovskom združení. Žiak i zákonný zástupca žiaka túto skutočnosť potvrdia podpisom.
3. Nedodržanie ustanovení v školskom poriadku žiakom je dôvodom pre udelenie výchovného opatrenia. O miere závažnosti porušenia školského poriadku a prijatých výchovných opatreniach rozhoduje riaditeľka školy.
4. Ak žiak alebo jeho zákonný zástupca má pocit, že práva žiaka nie sú dostatočne rešpektované alebo sa nedodržuje školský poriadok a iné pedagogické dokumenty, môže sa so žiadosťou o nápravu obrátiť na triedneho učiteľa alebo vedenie školy.
5. Podnety na preskúmanie nedodržiavania školského poriadku môže podávať i žiacka rada školy.
6. Podnetom na uloženie výchovného opatrenia je tiež porušenie spoločenských noriem, morálnych a etických zásad (krádež, poškodzovanie mena školy na verejnosti, a pod.).
7. Školský poriadok bol zverejnený dňa 01. 09. 2023, prerokovaný v pedagogickej rade

školy dňa 30. 08. 2023.

1. Školský poriadok bol predložený Rade školy.
2. Neoddeliteľnou súčasťou školského poriadku sú jeho prílohy.
3. Zmeny a doplnky v školskom poriadku vydáva riaditeľka školy po prerokovaní s pedagogickou radou školy, radou školy i žiackou školskou radou.
4. Školský poriadok s prílohami je prístupný k nahliadnutiu v každej triede, v zborovni a na sekretariáte školy.
5. Tento školský poriadok nadobúda účinnosť dňa 01. 09. 2023.

V Bratislave dňa 01. 09. 2023

Ing. Katarína Luptáková riaditeľka školy